Geen beurtkrag vir Maandag beplanArgieffoto Eskom het aangekondig dat daar landswyd na verwagting geen kragonderbrekings sal voorkom weens die steenkoolsilo wat by die Majuba-kragstasie in Mpumalanga ineengestort het nie. “Daar gaan geen beurtkrag vandag toegepas word nie,” het Andrew Etzinger, woordvoerder van Eskom, gesê. “Ons kon steenkooltoevoer herstel na twee van die ses eenhede by Majuba. Die kragstasie werk teen ŉ derde van sy normale kapasiteit.” Etzinger het gesê alhoewel beurtkrag nie Maandag toegepas gaan word nie, die kragstelsel steeds onder druk is en verbruikers word versoek om elektrisiteit vir die res van die week spaarsamig te gebruik.